REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKI NAČELNIK

KLASA: 023-01/17-01/39

URBROJ: 2197/05-17-05-2

Veliko Trgovišće, 27.01.2017.g.

Na temelju članka 1. stavak 2., članka 9. stavak 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15*.),* te članka 2. i 6.Pravilnika o financiranju javnih potreba općine V.Trgovišće („Službeni glasnik KZŽ broj: 31/2015.) Općinski načelnik općine Veliko Trgovišće dana 27.01.2017.g. donosi

**ODLUKU**

**o načinu raspodjele sredstava u 2017.g.**

**namijenjenih financiranju manifestacija udruga s područja općine Veliko Trgovišće prilikom obilježavanja Dana općine Veliko Trgovišće**

I

Ovom Odlukom utvrđuje se način raspodjele sredstava namijenjenih financiranju manifestacija udruga s područja općine Veliko Trgovišće prilikom obilježavanja Dana općine Veliko Trgovišće u 2017. godini.

II

Ukupno raspoloživa sredstva za financiranje projekata iz točke I ove Odluke a sukladno Programu, utvrđuje se u iznosu od 10.000,00 kn.

Najmanji iznos financijskih sredstava koji se može prijaviti i ugovoriti iznosi 500,00 kn, a najveći iznos po pojedinom programu / projektu iznosi 7.000,00 kn.

III

Sredstva navedena u točki II raspodijeliti će se na temelju javnog poziva čiji je nositelj Općina Veliko Trgovišće, i u skladu s dokumentacijom za provedbu koja je sastavni dio ove Odluke.

IV

Dokumentacija za provedbu javnog poziva iz točke II ove Odluke obuhvaća:

1. tekst javnog poziva,

2. upute za prijavitelje,

3. obrasce za prijavu manifestacije:

           3.1.obrazac opisa

           3.2.obrazac proračuna

4. popis priloga koji se prilažu prijavi

5. obrazac za ocjenu kvalitete/vrijednosti manifestacije

6. obrazac izjave o nepostojanju dvostrukog financiranja

7. obrazac ugovora o financiranju

8. obrasce za izvještavanje:

           8.1.obrazac opisnog izvještaja provedbe manifestacije

           8.2.obrazac financijskog izvještaja provedbe manifestacije

Kao prilog financijskom planu dostavljaju se dokumenti na osnovu kojih je isti utvrđen (ponude, izjave suradnika o cijeni koštanja njihovih usluga, procjene troškova i sl.).

V

Javni poziv i dokumentacija za provedbu objavljuje se u cijelosti na mrežnim stranicama općine V.Trgovišće i Ureda za udruge Vlade RH.

VI

Postupak provedbe javnog poziva provodi Povjerenstvo za provjeru ispunjavanja propisanih uvjeta od tri člana i Povjerenstvo za ocjenjivanje prijavljenih manifestacije, od tri člana.

Javni poziv se provodi sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilnika o financiranju javnih potreba općine V.Trgovišće.

VII

Na temelju provedenog postupka ocjenjivanja projekata Općinski načelnik donosi Odluku o raspodjeli sredstava za financiranje manifestacija koje su predmet ovog javnog poziva.

Na temelju Odluke iz stavka 1. ove točke Općinski načelnik će s nositeljem projekta sklopiti pojedinačne ugovore.

VIII

Odluka iz točke VII bit će objavljena na mrežnim stranicama Općine Veliko Trgovišće.

IX

Ova Odluka stupa na snagu danom donošenja.

OPĆINSKI NAČELNIK

Robert Greblički